Brzo klizanje na kratkim stazama

**Brzo klizanje na kratkim stazama** jedna je od takmičarskih formi brzog klizanja. Na takmičenjima, više klizača (obično između četiri i šest) utrkuje se na ovalnoj stazi dužine 111,12m. Samo klizalište ima dimenzije , iste kao i hokejsko (na međunarodnom nivou). Olimpijski je sport i bratski sport brzog klizanja na dugim stazama.

## Historija 
mini|desno|250px|Klizači na startu
[mini|desno|250px|Takmičari na [Zimske olimpijske igre mladih 2012.|ZOI mladih 2012. u Innsbrucku]]
Ova forma brzog klizanja vuče porijeklo iz utrka s masovnim startom, koje su se prakticirale uglavnom u SAD-u i Kanadi kao suprotnost međunarodnoj formi, u kojoj takmičari kližu u parovima. Na ZOI 1932. brzoklizačke utrke održane su s masovnim startom. Takmičenja u Sjevernoj Americi održavala su se i u dvoranama, npr, u Madison Square Gardenu u New Yorku, i stoga na stazama kraćim od uobičajenih za brzo klizanje na otvorenom.

Godine 1967. Međunarodni klizački savez prihvatio je brzo klizanje na kratkim stazama iako nije organizirao međunarodna takmičenja do 1976. Svjetska prvenstva održavaju se od 1981 (iako su takmičenja pod različitim nazivima održana od 1976. do 1980. kasnije dobila status svjetskih prvenstava). Nakon nekoliko promjena u nazivu takmičenja (posljednji put 1989) ovo takmičenje održava se svake godine kao Svjetsko prvenstvo u brzom klizanju na kratkim stazama.

Na ZOI 1988. u Calgaryju brzo klizanje na kratkim stazama bilo je demonstracijski sport. Na narednim Igrama promovirano je u olimpijski sport i otada je redovno na olimpijskom programu. Program je proširen sa četiri discipline 1992. na osam 2002. Discipline, tj. udaljenosti jednake su za oba spola: 500, 1000, 1500 i 3000 m. Jedina razlika je u štafetama: muškarci kližu 5000, a žene 3000 m.

## Pravila 
Postoji nekoliko postupaka koji rezultiraju kažnjavanjem klizača i proglašavanjem njegovog vremena nevažećim:
* ometanje: guranje, blokiranje, saplitanje ili uzrokovanje smetnje drugom klizaču
* klizanje van označenog dijela staze
* timsko klizanje: dogovaranje s klizačima iz iste države, kluba ili sa drugim klizačima s ciljem namještanja rezultata utrke, npr, formiranje zida da se omete prolazak; ovi prekršaji rijetko se sude pošto ih je teško dokazati
* pomaganje: pružanje fizičke pomoći drugom klizaču, npr, guranje timskog kolege straga u svrhu dodatnog ubrzanja ili dozvoljavanje timskom kolegi da se nasloni na drugog u krivinama radi poboljšanja stabilnosti
* isturanje prednje noge s namjerom bržeg dostizanja ciljne linije, što rezultira podizanjem prednje noge s leda i stvaranjem opasne situacije za druge klizače
* nesportsko ponašanje: ponašanje na način koji ne dolikuje sportistu ili uzoru, uključujući psovanje drugom takmičaru, udaranje stopalom (o led), napad na druge klizače ili službena lica itd.
* nenošenje odgovarajuće sigurnosne opreme, gubitak opreme tokom utrke ili izlaganje kože osim na licu i vratu
* pogrešan start: kretanje prije pucnja iz startnog pištolja; u slučaju drugog pogrešnog starta u utrci krivac za taj drugi pogrešan start diskvalificira se iz utrke.

## Svjetski rekordi 
### Muškarci 
### Žene 
## Poznati klizači 
### Muškarci 
### Žene 
## Također pogledajte 
* Brzo klizanje na kratkim stazama na Zimskim olimpijskim igrama

## Reference 
## Vanjski linkovi 
*Short Track a Sesto San Giovanni (MILANO)
*Short Track from FRANCE (PARIS)
*International Skating Union
*Speed Skating Canada
*US Speed Skating
*Brzo klizanje na kratkim stazama u Italiji
*Rezultati evropskih takmičenja na *ShorttrackOnLine*

Kategorija:Brzo klizanje na kratkim stazama
Kategorija:Brzo klizanje
Kategorija:Individualni sportovi